Nastavljeni mirovni pregovori
Izraelski premijer i palestinski predsednik, kako je saopštio američki izaslanik, počeli su ozbiljnu raspravu o ključnim pitanjima
Izraelski i palestinski lider vjeruju da mogu da postignu mirovni sporazum za godinu, saopštio je američki izaslanik Džordž Mičel nakon prvog kruga razgovora u egipatskom ljetovalištu, Šarm el Šeiku. Do sada međutim nema izvještaja o tome da li je tokom pregovora, u kojima su učestvovali Benjamin Netanjahu, Mahmud Abas i Hilari Klinton, postignut kompromis u pogledu jevrejskih naselja. Uoči okončanja desetomjesečnog izraelskog moratorijuma na izgradnju na Zapadnoj Obali, koji ističe 30. septembra, Mičel je optimista uprkos palestinskim prijetnjama da će napustiti razgovore ukoliko se gradnja ne zaustavi. Američki izaslanik takođe je ponovio stav Sjedinjenih Država da bi moratorijum trebalo produžiti. Izraelski lider, čijom koalicionom vladom dominiraju stranke koje podržavaju naseljenike, saopštio je juče da neće produžiti zabranu, ali da bi mogao da ograniči obim dalje gradnje u pojedinim oblastima. Palestinci strahuju da bi naselja mogla da ugroze održivost njihove buduće države. Netanjahu, Abas i Klinton nisu komentarisali današnje razgovore, čiji je domaćin bio egipatski predsjednik Hosni Mubarak. Izraelci i Palestinci su međutim jedinstveni u stavu da će pregovori biti neuspješni. “kaže stanovnik Tel Aviva Alon Jicak. smatra stanovnik Hebrona Raed Zatari. Mirovni pregovori će se nastaviti sjutra u Jerusalimu, uz učešće državne sekretarke, dok će se izraelski i palestinski timovi, kako je najavio Džordž Mičel, sastati narednih dana uoči daljih razgovora lidera obje strane. Današnji susret bio je prvi posle obnavljanja direktnih pregovora u Vašingtonu 2. septembra.